พอดีกว่ากินยาคุมฉุกเฉินไปวันที่17 นับก็ประมาณ5วันแล้วค่ะ หลังจากกินไปมีอาการปวดท้องน้อยทุกวันเลยค่ะแต่ไม่ปวดเยอะมาก พอมาวันที่22(วันที่5หลังจากกินยาคุมฉุกเฉิน)มีเลือดออกคล้ายประจำเดือน แต่ประจำเดือนจริงๆมาวันที่1ก.คไปแล้ว แบบนี้คือผลข้างเคียงจากยาคุมฉุกเฉินใช่ไหมคะ แบบนี้จะท้องไหมคะ
สวัสดีค่ะ Ninie,หากได้ทานยาคุมฉุกเฉินไปเมื่อวันที่ 17 ก.ค. แล้ววันที่ 22 ก.ค. ได้มีเลือดา เลือดดังกล่าวน่าจะเกิดจากผลข้างเคียงของยาคุมฉุกเฉินได้ เนื่องจากไม่ใช่ช่วงวันที่ที่ประจำเดือนควรจะมาสำหรับอาการปวดท้องน้อยที่เกิดหลังจากทานยาคุมฉุกเฉินไปหลายวัน ไม่น่าเกิดจากผลข้างเคียงของยา ดังนั้น หากเลือดหยุดไหลแล้ว ยังคงมีอาการปวดท้องน้อยต่อเนื่อง อาจเกิดจากสาเหตุอื่นๆ ได้ มีมดลูกอักเสบ มีพังผืดในอุ้งเชิงกราน มีซีสต์หรือเนื้องอกที่มดลูกหรือรังไข่ เป็นต้น ซึ่งหากยังคงมีอาการปวดท้องน้อยต่อเนื่อง ก็ควรไปพบแพทย์เพื่อตรวจหาสาเหตุค่ะแต่หากอาการปวดท้องน้อยหายไป ก็ไม่ได้ผิดปกติอะไร ให้สังเกตอาการต่อไปก่อน ส่วนประจำเดือนจริงๆ นั้น อาจมาในช่วงเวลาเดิม หรือมาช้ากว่ากำหนดก็ได้ค่ะ